Presiden Kepulauan Marshall

Presiden Kepulauan Marshall merupakan ketua negara dan ketua kerajaan bagi negara Kepulauan Marshall. Jawatan presiden dipilih oleh Nitijeļā (Dewan Perundangan) daripada kalangan ahlinya manakala ahli-ahli kabinet pula dipilih oleh presiden daripada ahli Dewan.

Amata Kabua telah dipilih sebagai presiden pertama republik pada 1979. Setelah itu, beliau dipilih semula untuk empat penggal iaitu pada tahun 1983, 1987, 1991 dan 1996. Selepas Amata Kabua meninggal dunia, sepupu pertamanya, Imata Kabua, pula menjadi presiden selepas memenangi pilihan raya khas pada 1997. 

Presiden terkini ialah Hilda Heine sejak 3 Januari 2024. Beliau pernah berkhidmat dari 2016 hingga 2020.

 Rujukan 

 Pautan luar 
 Laman sesawang rasmi


Kepulauan Marshall